बिहार के मुख्यमंत्री नीतीश कुमार के गृह जिला नालन्दा में भूमि विवाद से जुड़े अलग-अलग मामले में पिछले 12 घंटे के दौरान छह लोगों को गोली मार दी गई. गोलीबारी की ये घटना राजगीर, चंडी, नगरनौसा, थाना क्षेत्र में हुई है. इन घटनाओं में एक बच्चा समेत छह लोगों को गोली लगी है. सभी घायलों को इलाज के लिए पटना रेफर कर दिया गया. पहली घटना राजगीर थाना क्षेत्र के बेलउआ गांव की है जहां जमीनी विवाद को लेकर मारपीट और गोलीबारी हुई. इस घटना में एक बालक समेत तीन लोग गोली लगने से घायल हो गए. बताया जाता है कि पंकज कुमार और पवन कुमार के बीच जमीनी विवाद को लेकर आज मारपीट हुई इस दौरान दोनों ओर से गोलीबारी होने लगी जिसमे दोनों ओर से तीन लोगों की गोली लग गई घटना के बाद चारों को गम्भीर हालत में इलाज के लिए सदर अस्पताल बिहारशरीफ भर्ती कराया गया जहां सभी को पटना रेफर कर दिया गया. इस मामले में पुलिस ने सभी घायलों को गिरफ्तार कर इलाज कराने की बात कही है. दूसरी घटना नगरनौसा थाना क्षेत्र के मोनियमपुर गांव में घटी जहां जमीनी विवाद में ही गोलीबारी में दोनों गुट के सुनील कुमार व राजकिशोर सिंह गोली लगने से घायल हो गए घटना चंडी थाना क्षेत्र के सतनाग गांव की है वहां भी एक महिला मिनता देवी को जमीनी विवाद में गोली मारकर घायल कर दिया गया. इस मामले में वर्तमान मुखिया पति पर गोली मारने का आरोप लगाया जा रहा है. इधर गोलीबारी की घटना के बाद पुलिस सभी मामलों की जांच पड़ताल शुरू कर दी है और आरोपियों की गिरफ्तारी में जुट गई है।